
CATRE TRIBUNALUL CONSTANTA
SECTIA CONTENCIOS ADMINISTRATIV SI FISCAL

DOMNULE PRESEDINTE,

Subscrisa, DIRECȚIA DE PAZĂ A JUDEȚULUI CONSTANȚA, instituție publică aflată sub autoritatea Consiliului Județean Constanța, cu sediul în Constanța, Aleea Magnoliei nr. 2, bl. L4, parter, județul Constanța, reprezentată legal prin director Mihai Angelescu, în contradictoriu cu Consiliul Judetean Constanța prin Președintele Consiliului Județean Constanța cu sediul in Constanța bd. Tomis nr.  51, jud. Constanta,  formulăm prezenta

CERERE DE CHEMARE IN JUDECATA
ANULARE ACT ADMINISTRATIV
SUSPENDARE ACT ADMINISTRATIV
Solicitand ca prin hotărârea ce se va pronunța în baza probelor ce se vor administra să se dispună:
- anularea Hotărârii Consiliului Județean Constanța nr. 76 din 21.04.2026 privind înființarea societății „PAZĂ JUDEȚEANĂ CONSTANȚA S.A.”, precum și a tuturor actelor administrative adoptate în executarea acesteia, inclusiv a hotărârilor privind modificarea Actului Constitutiv al societății sus-precizate;
- suspendarea efectelor Hotărârii Consiliului Județean Constanța nr. 76 din 21.04.2026 privind înființarea societății „PAZĂ JUDEȚEANĂ CONSTANȚA S.A. până la soluționarea definitivă a actiunii în anulare a actului administrativ.


MOTIVELE CERERII
I. SITUATIA DE FAPT
1. Direcţia de Pază a Judeţului Constanţa este un serviciu public, înfiinţat prin Hotărârea Consiliului Judeţean Constanţa nr.251/23.11.2005, sub autoritatea acestuia, prin reorganizarea Corpului Gardienilor Publici Constanţa, luând în considerare dispoziţiile art.20-21 din Legea nr.371/2004 privind înfiinţarea, organizarea şi funcţionarea Poliţiei Comunitare şi are că obiect principal de activitate asigurarea pazei obiectivelor și bunurilor dispuse pe teritoriul judeţului Constanța, monitorizarea sistemelor de alarmă, paza transportului de bunuri și valori, cu respectarea prevederilor Legii nr.333/2003 privind paza obiectivelor, bunurilor, valorilor şi protecţia persoanelor şi a normelor de aplicare a acestora. 
Direcţia de Pază a Judeţului Constanţa, prezintă ordonatorului principal de credite, spre aprobare prin hotărâre de Consiliu Judeţean, bugetul de venituri şi cheltuieli care este elaborat cu respectarea prevederilor Legii nr.273/2006 a finanţelor publice locale, statul de funcţii, organigrama instituţiei, regulamentul de organizare şi funcţionare.
2. Subscrisa are un numar de 344 angajati care realizează activitatea de paza si protectie, cu preponderenta în favoarea unor institutii publice de la nivelul judetului Constanta.
3. Salarizarea personalului subscrisei se face în conformitate cu prevederile Legii 
nr.153/2017 privind salarizarea unitară a personalului plătit din fonduri publice, iar numărul maxim de posturi, cu care îşi desfăşură activitatea la beneficiarii serviciilor de pază, este limitat prin anexa nr.l, la Ordonanţa de Urgenţă a Guvernului nr.63/2010, privind modificarea şi completarea Legii nr.273/2006 a finanţelor publice locale. 
4. Prin Hotărârea de Guvern nr.301/11 aprilie 2012 pentru aprobarea Normelor 
metodologice de aplicare a Legii nr. 333/2003 privind paza obiectivelor, bunurilor, valorilor şi protecţia persoanelor, se precizează că: «  Paza cu personal din poliţia locală sau din serviciile publice destinate asigurării pazei obiectivelor de interes judeţean: ART. 17 Paza bunurilor şi a valorilor deţinute de autorităţile sau instituţiile publice locale ori judeţene se poate asigura şi cu personal contractual angajat al poliţiei locale sau al direcţiilor şi serviciilor judeţene de pază cu respectarea prevederilor legale referitoare la angajarea, calificarea şi atestarea acestor categorii de personal, precum şi la îndeplinirea atribuţiilor de serviciu ori la instituirea documentelor specifice. Controlul respectării prevederilor legate în acest domeniu de activitate se realizează de către primar, reprezentanţii acestuia sau de conducerea poliţiei locale ori, după caz, de către conducerea serviciilor publice destinate asigurării pazei obiectivelor de interes judeţean. Poliţia locală sau serviciile publice destinate asigurării pazei obiectivelor de interes judeţean asigură servicii de pază a obiectivelor, bunurilor şi valorilor ori a transporturilor de valori la obiectivele, bunurile şl valorile stabilite prin hotărâre a consiliului local/Consiliului General al Municipiului Bucureşti, respectiv a consiliului judeţean.
5. Prin Hotărârea Consiliului Județean Constanța nr. 76 din 21.04.2026 s-a aprobat 
înființarea societății PAZĂ JUDEȚEANĂ CONSTANȚA S.A., entitate cu actionar unic reprezentat de Consiliul Judetean Constanta, care urmează să desfășoare activități identice sau similare celor prestate în prezent de Direcția de Pază a Județului Constanța, instituție publică aflată în subordinea autorității județene, ceea ce cu evidență va determina desființarea instituției noastre sau imposibilitatea desfășurării activitatii, având in vedere, astfel cum am precizat, ca beneficiarii serviciilor de paza prestate de subscrisa sunt alte instutii publice de nivel local sau județean.
6. Prin acelasi act administrativ s-a aprobat si actul constitutiv al societatii noi infintate, care potrivit preambului este o societate pe actiuni care functioneza, in temeiul, printre altele a dispozitiilor OUG nr. 109/2011 privind guvernanța corporativă a întreprinderilor publice.
Mai mult, sediul social al societatii nou înfiintate este in Municipiul Constanța, Aleea Magnoliei, nr. 2, bloc L4, biroul nr. 6 și 9, Județul Constanța, sediul detinut in prezent de subscrisa.
7. Impotriva actului administrativ H.C.J. nr. 76/2026, in calitate de terț interesat, afectat de actul administrativ am formulat, in temeiul dispozițiilor art. 7 din Legea nr. 554/2004 plângere prealabila, procedura administrativă care a fost respinsă de către pârât, prin adresa nr. 2262/27.02.2026.
	Apreciem ca actul administrativ contestat este nelegal, impunandu-se anularea acestuia, respectiv suspendarea efectelor sale pana la solutionarea definitiva a actiunii in anulare, avand in vedere urmatoarele considerente :

II. ASUPRA CERERII IN ANULARE A ACTULUI ADMINISTRATIV
8. Sub un prim aspect, Hotărârea Consiliului Județean Constanța nr. 76/21.04.2026 este nemotivată, in cuprinsul actului administrativ nefiind indicate motivele, ratiunea și scopul, înființării unei societati de paza, in conditiile în care în subordinea Consiliului Judetean Constanta se regaseste déjà, cu acelasi obiect de activitate, Directia de Paza a Judetului Constanta, institutie cu o functionare indelungată, cu o experiență vastă în acest domeniu de activitate, având în vedere că s-a înființat în  anul 2005,  în urma reorganizării Corpului Gardienilor Publici Constanța, ce desfășura activitatea din anul 1994.
Potrivit art. 31 alin. 1 din Constitutia Romaniei, „Dreptul persoanei de a avea acces la orice informatie de interes public nu poate fi ignorat”, iar potrivit alineatului 2 al aceluiasi articol, „Autorităţile publice, potrivit competenţelor ce le revin, sunt obligate să asigure informarea corectă a cetăţenilor asupra treburilor publice şi asupra problemelor de interes personal”.
Astfel, dispozitiile legale citate instituie dreptul fundamental al cetateanului la informare din care deriva, ca si cerinta de legalitate, obligatia motivarii actului administrativ, acceptata atat pe plan intern, cat si la nivel comunitar, constituind o garantie impotriva arbitrariului.
Sub aspectul motivării actului administrativ, Curtea Europeana de Justitie a retinut ca motivarea trebuie sa fie adecvata actului emis si trebuie sa prezinte de o maniera clara algoritmul urmat de institutia care a adoptat masura atacata astfel incat sa permita persoanelor vizate sa cunoasca si sa inteleaga motivarea masurilor si, de asemenea, sa permita instantelor efectuarea revizuirii actului, insuficienta motivarii sau nemotivarea atragand nulitatea.
În acest sens, in cauza C509/1993 CJUE a retinut că o detaliere a motivelor este necesara si atunci cand institutia emitenta dispune de o larga putere de apreciere întrucat motivarea confera actului transparenta, putandu-se verifica in acest fel daca actul este corect fundamentat.  S-a aratat că, în lipsa motivarii explicite a actului administrativ, posibilitatea atacarii in justitie a actului respectiv este iluzorie de vreme ce judecatorul nu poate specula asupra motivelor care au determinat autoritatea administrativa sa ia o anumita masura, absenta acestei motivari favorizand emiterea unor acte administrative abuzive. Prin urmare, motivarea reprezinta o obligatie general aplicabila oricarui act administrativ si reprezinta o conditie de legalitate externa a actului, care face obiectul unei aprecieri in concreto, dupa natura acestuia si contextul adoptarii sale, iar obiectivul sau este prezentarea intr-un mod clar si neechivoc a rationamentului institutiei emitente, cerintele pe care trebuie sa le indeplineasca motivarea depinzand, in totalitate, de circumstantele fiecarui caz in parte.
Cu alte cuvinte, motivarea indeplineste in primul rand o functie de transparenta, in favoarea beneficiarului actului care va putea, astfel, sa verifice daca actul este sau nu intemeiat, totodata, permite instantei sa realizeze controlul jurisdictional, asigurand, in esenta, reconstituirea rationamentului efectuat de autorul actului pentru a ajunge la adoptarea acestuia, ceea ce inseamna ca ea trebuie sa figureze chiar in cuprinsul actului si sa fie realizata de autorul sau. 
In speta, in raport de continutul intrinsec al actului administrativ, se poate lesne observa lipsa unei motivari din care se rezulte, fara echivoc scopul adoptarii actului administrativ, in conditiile in care astfel cum am aratat societatea nou infintata isi va desfasura activitatea in sediul subscrisei, are acelasi obiect de activitate ca al institutiei noastre, fara insa ca autoritatea in subordinea careia functioneaza Directia de Paza a Judetului Constanta sa adopte un act administrativ care sa reglementeze situatia juridica a institutiei.
În acest sens, de observat este faptul că analiza documentelor care au fundamentat Hotărârea Consiliului Județean Constanța nr. 76/21.04.2026 relevă că niciuna dintre aceste cerințe nu este îndeplinită.
Referatul de aprobare utilizează în mod repetat expresii precum „se impune”, „este necesară reorganizarea”, „este oportună înființarea societății” ori „se urmărește eficientizarea activității”, fără ca aceste afirmații să fie susținute prin date obiective, studii tehnico-economice sau evaluări independente.
Afirmațiile inițiatorului nu sunt însoțite de indicatori de performanță, de analize comparative sau de proiecții financiare care să permită verificarea veridicității concluziilor prezentate.
Cu alte cuvinte, documentația care a stat la baza adoptării hotărârii nu demonstrează de ce actuala structură administrativă nu mai poate funcționa, ci pornește direct de la concluzia că este necesară înființarea unei societăți comerciale, fără a demonstra caracterul indispensabil al unei asemenea măsuri.
[bookmark: bookmark29][bookmark: bookmark30][bookmark: bookmark31]Această modalitate de fundamentare inversează însăși logica actului administrativ. În mod firesc, autoritatea publică trebuia să identifice mai întâi problema existentă, să analizeze cauzele acesteia, să evalueze toate soluțiile posibile și abia ulterior să stabilească dacă înființarea unei societăți comerciale reprezintă măsura cea mai eficientă, în cazul de față, această etapă esențială lipsește în totalitate.
Din documentația analizată nu rezultă existența niciunei evaluări privind:
· [bookmark: bookmark32]costurile menținerii actualei Direcții de Pază;
· [bookmark: bookmark33]costurile reorganizării interne a acesteia;
· [bookmark: bookmark34]costurile implementării unui dispecerat în cadrul structurii existente;
· [bookmark: bookmark35][bookmark: bookmark36]costurile transferului activității către noua societate;
· [bookmark: bookmark37]costurile suplimentare generate de aplicarea regimului fiscal specific unei societăți comerciale;
· costurile administrative rezultate din aplicarea legislației privind guvernanța corporativă a întreprinderilor publice.
Totodată, nu rezultă existența vreunei comparații între performanțele economice ale Direcției de Pază și performanțele estimate ale societății comerciale ce urmează a fi înființată.
În speță în lipsa unei asemenea analize comparative, concluzia potrivit căreia noua structură ar fi mai eficientă reprezintă o simplă afirmație, lipsită de suport factual.
Mai mult se poate observa faptul că referatul de aprobare nu conține nicio evaluare privind consecințele financiare pe termen mediu și lung asupra bugetului județean.
[bookmark: bookmark38][bookmark: bookmark39][bookmark: bookmark40]Nu se analizează impactul aplicării taxei pe valoarea adăugată asupra beneficiarilor serviciilor de pază.
Nu se cuantifică cheltuielile generate de funcționarea Consiliului de Administrație, de obligațiile privind auditul financiar, controlul intern, guvernanța corporativă, raportările specifice societăților comerciale și celelalte costuri administrative inexistente în actuala structură instituțională.
Urmeză astfel a se observa că în lipsa acestor informații, consilierii județeni nu au avut posibilitatea de a aprecia dacă măsura supusă votului reprezenta într-adevăr cea mai avantajoasă soluție pentru interesul public sau dacă, dimpotrivă, aceasta urma să genereze costuri suplimentare semnificative suportate din fonduri publice.
Or, exercitarea votului într-o autoritate deliberativă presupune existența unei informări complete și obiective. Votul exprimat în lipsa unei documentații suficiente nu poate suplini obligația legală a inițiatorului de a fundamenta proiectul de hotărâre.
În jurisprudența constantă a instanțelor de contencios administrativ s-a reținut că motivarea actului administrativ trebuie să permită verificarea raționamentului autorității emitente, astfel încât instanța și destinatarii actului să poată înțelege de ce a fost aleasă o anumită soluție administrativă și nu o alta.
În lipsa unei asemenea motivări, controlul de legalitate devine iluzoriu, iar actul administrativ este afectat de un viciu esențial, întrucât nu poate fi verificată conformitatea sa cu legea și cu interesul public.
Prin urmare, Hotărârea Consiliului Județean nr. 76/21.04.2026 apare ca fiind fundamentată pe afirmații generale, neînsoțite de dovezi obiective și de analize economice sau juridice corespunzătoare, ceea ce contravine exigențelor impuse de Codul administrativ și principiilor care guvernează activitatea administrației publice.
În aceste condiții, lipsa unei fundamentări reale nu reprezintă un simplu viciu formal, ci afectează însăși legalitatea actului administrativ, întrucât împiedică verificarea caracterului necesar, proporțional și eficient al măsurii adoptate și pune sub semnul întrebării însăși existența interesului public invocat de inițiator.
9. Sub un alt aspect, nelegalitatea HCL nr. 76/2026 urmeza a fi analizata in raport de lipsa unei fundamentări reale a deciziei administrative și excluderea institutiei noastre  din procesul decizional.
Hotărârea Consiliului Județean Constanța nr. 76 din 21.04.2026 a avut ca obiect aprobarea înființării societății PAZĂ JUDEȚEANĂ CONSTANȚA S.A., entitate care urmează să desfășoare activități identice sau similare celor prestate în prezent de Direcția de Pază a Județului Constanța, instituție publică aflată sub autoritatea Consiliului Județean Constanța.
Din analiza documentației care a stat la baza adoptării hotărârii rezultă că întreaga fundamentare a proiectului a fost construită exclusiv pe susținerile inițiatorului, fără efectuarea unei analize obiective asupra activității desfășurate de Direcția de Pază a Județului Constanța și fără solicitarea unui punct de vedere din partea instituției care urma să fie, în mod direct, afectată de această măsură administrativă.
Subscrisa Direcția de Pază a Județului Constanța nu a fost consultată în etapa elaborării proiectului de hotărâre, nu i s-a solicitat un raport tehnic privind posibilitatea reorganizării activității în cadrul structurii existente și nu i s-a cerut prezentarea unei analize economice comparative privind costurile și eficiența actualului sistem de organizare.
Mai mult, Direcția de Pază nu a avut posibilitatea de a formula observații asupra documentației care a fundamentat proiectul și nici de a prezenta soluții alternative care ar fi permis atingerea obiectivelor invocate de inițiator fără înființarea unei noi persoane juridice.
Abia la data de 21.07.2026, la aproximativ trei luni de la adoptarea Hotărârii Consiliului Județean nr. 76/2026, Direcția de Pază a Județului Constanța a fost informată oficial, printr-o comunicare electronică(e-mail) transmisă de Cabinetul Președintelui Consiliului Județean, cu privire la existența societății nou-înființate și la intenția de operaționalizare a acesteia.
Comunicarea respectivă nu a fost însoțită de studiul de oportunitate, analiza cost-beneficiu, raportul economico-financiar, studiul privind impactul asupra personalului sau orice alt document care să permită înțelegerea rațiunilor obiective ce au determinat adoptarea unei asemenea măsuri.
Mai mult, prin conținutul comunicării transmise, Direcției de Pază i s-a solicitat limitarea investițiilor și a achizițiilor curente, exclusiv prin raportare la existența noii societăți comerciale, fără ca instituția să cunoască în mod oficial modul în care aceasta urma să preia atribuțiile, patrimoniul, contractele ori personalul existent si fara ca autoritatea publica sa adopte un act administrativ cu privire la situatia juridica a subscrisei.
Apreciem astfel ca sub acest aspect, actul administrativ contestat incalca principiile  transparenței, bunei administrări și colaborării loiale între autoritatea tutelară și instituțiile aflate în subordinea acesteia.
Astfel, în materia organizării serviciilor publice, autoritatea deliberativă nu poate adopta măsuri care modifică radical structura unui serviciu public fără o evaluare completă a situației existente și fără consultarea instituției care gestionează efectiv activitatea respectivă.
[bookmark: bookmark14][bookmark: bookmark15][bookmark: bookmark16][bookmark: bookmark17][bookmark: bookmark18]Or, în cauza de față, nu rezultă din niciun document că Direcția de Pază a Județului Constanța ar fi fost solicitată să prezinte: situația economico-fmanciară actuală, posibilitatea implementării unui dispecerat propriu, costurile reale ale modernizării infrastructurii existente, impactul reorganizării asupra contractelor aflate în derulare, impactul asupra patrimoniului aflat în administrare, impactul asupra raporturilor de muncă ale personalului angajat.

În lipsa unei asemenea analize, Consiliul Județean nu putea realiza o comparație obiectivă între funcționarea actualei Direcții de Pază a Județului Constanța și modelul organizatoric propus prin înființarea unei societăți comerciale.
Cu alte cuvinte, autoritatea deliberativă nu a avut la dispoziție toate informațiile necesare pentru a aprecia dacă măsura adoptată reprezintă într-adevăr cea mai eficientă soluție administrativă ori dacă obiectivele urmărite puteau fi atinse prin reorganizarea structurii existente, cu costuri incomparabil mai reduse pentru bugetul județean.
Acest mod de fundamentare contravine exigențelor impuse de art. 136 alin. (3) și alin. (8) din O.U.G. nr. 57/2019 privind Codul administrativ, potrivit cărora proiectele de hotărâri trebuie să fie însoțite de referate de aprobare și rapoarte de specialitate complete, întocmite pe baza unei analize reale și efective a situației de fapt și de drept.
Or, analiza documentației aferente Hotărârii Consiliului Județean nr. 76/2026 relevă că argumentele prezentate în referatul de aprobare reprezintă, în esență, afirmații generale privind oportunitatea înființării unei societăți comerciale, fără demonstrarea caracterului necesar, proporțional și eficient al unei asemenea măsuri și fără analiza comparativă a alternativelor administrative existente.
În aceste condiții, încă din faza de inițiere a proiectului, procedura administrativă este afectată de un viciu esențial de fundamentare, întrucât autoritatea deliberativă a fost chemată să adopte o hotărâre cu implicații patrimoniale și organizatorice majore în absența unei imagini complete asupra situației reale a serviciului public existent și fără evaluarea efectivă a tuturor soluțiilor posibile.


10. [bookmark: bookmark12]Un alt motiv de nelegalitate a actului administrativ este reprezentat de încălcarea principiului legalității și a obligației de fundamentare a actului administrativ
Orice act administrativ emis de o autoritate publică trebuie să respecte cumulativ condițiile de competență, procedură, formă, motivare și legalitate materială, întrucât, potrivit art. 1 alin. (5) din Constituția României, respectarea Constituției, a supremației sale și a legilor este obligatorie.
Principiul legalității consacrat de art. 6 din O.U.G nr.57/2019 Codul administrativ reprezintă fundamentul întregii activități administrative și impune ca orice măsură adoptată de autoritățile administrației publice să fie rezultatul unei analize obiective, fundamentate pe dispozițiile legale incidente și pe o evaluare reală a interesului public urmărit.
Art. 9 din O.U.G nr.57/2019 Codul administrativ instituie obligația respectării principiului proporționalității, în sensul că măsurile adoptate de autorități trebuie să fie adecvate scopului urmărit, necesare și să nu depășească limitele impuse de satisfacerea interesului public.
Rezultă, astfel, că simpla existență a competenței legale de a înființa o societate comercială nu exonerează autoritatea deliberativă de obligația de a demonstra, prin documente de fundamentare complete și obiective, că măsura adoptată reprezintă soluția cea mai eficientă, cea mai puțin împovărătoare pentru bugetul public și singura aptă să răspundă interesului public invocat.
În jurisprudența constantă a Curții Constituționale s-a reținut că principiul legalității nu presupune exclusiv existența unei baze legale formale pentru emiterea actului administrativ, ci și respectarea exigențelor privind motivarea, transparența decizională și fundamentarea obiectivă a măsurilor adoptate, astfel încât exercitarea puterii publice să nu degenereze într-o manifestare arbitrară.
De asemenea, Curtea Europeană a Drepturilor Omului a statuat în mod constant că ingerințele autorităților publice trebuie să fie previzibile, justificate și întemeiate pe motive pertinente și suficiente, administrația publică neputând acționa discreționar, ci exclusiv în limitele impuse de lege și de principiul securității raporturilor juridice.
Astfel se constată că Hotărârea Consiliului Județean Constanța nr. 76/21.04.2026, incalca principiul legalitatii, din perspectiva lipsei fundamentării acestuia, cata vreme legalitatea unui act administrativ  nu poate fi analizată exclusiv prin prisma competenței formale a autorității deliberative de a înființa o societate comercială, ci trebuie verificată sub aspectul legalității procedurii de adoptare, al realității motivelor invocate, al existenței documentelor obligatorii de fundamentare, al respectării principiilor bunei administrări și al utilizării eficiente a fondurilor publice.
Or, analiza documentației care a stat la baza adoptării hotărârii relevă existența unor vicii esențiale de legalitate și de fundamentare, susceptibile să afecteze însăși validitatea actului administrativ, vicii ce nu pot fi înlăturate prin adoptarea ulterioară a unor acte adiționale sau prin modificarea succesivă a Actului Constitutiv al societății nou-înființate.
11. [bookmark: bookmark13][bookmark: bookmark19]Sub un alt aspect, nelegalitatea actului administrativ rezulta cu evidenta din 
interpretarea eronată a Legii nr. 333/2003 și a H.G. nr. 301/2012 privind posibilitatea organizării unui dispecerat propriu.
Analiza documentației care a fundamentat adoptarea Hotărârii Consiliului Județean Constanța nr. 76/21.04.2026 evidențiază faptul că principalul argument utilizat pentru justificarea înființării societății PAZĂ JUDEȚEANĂ CONSTANȚA S.A. îl reprezintă pretinsa imposibilitate juridică a Direcției de Pază a Județului Constanța de a organiza și opera un dispecerat de monitorizare, susținându-se că o asemenea activitate ar putea fi desfășurată exclusiv prin intermediul unei societăți înființată în conformitate cu prevederile Legii nr. 31/1990.
Or, această concluzie nu rezultă din nicio dispoziție legală și reprezintă o interpretare restrictivă și eronată a legislației speciale în materia pazei obiectivelor, bunurilor, valorilor și protecției persoanelor.
Potrivit art. 2 alin. (1) din Legea nr. 333/2003, obligația organizării pazei revine tuturor unităților, noțiune care include în mod expres autoritățile și instituțiile publice, regiile autonome, companiile naționale, societățile comerciale și celelalte persoane juridice.
Rezultă fără echivoc că legiuitorul nu a rezervat organizarea activităților de pază exclusiv societăților comerciale, ci a recunoscut expres posibilitatea instituțiilor publice de a organiza și administra propriile sisteme de securitate, adaptate necesităților specifice activității desfășurate.
Această concluzie este confirmată de Normele metodologice aprobate prin H.G. nr. 301/2012, care dezvoltă și completează dispozițiile Legii nr. 333/2003.
[bookmark: bookmark20][bookmark: bookmark21][bookmark: bookmark22]Astfel, potrivit art. 90 alin. (2) din H.G. nr. 301/2012:„Unitățile pot organiza dispecerate pentru monitorizarea unităților proprii...”
Referirea leguitorului la notiunea de „unități”, aceeași utilizată de Legea nr. 333/2003, dovedeste fara putinta de tagada ca nu s-a intentionat crearea unei distinctii între instituții publice și societăți comerciale, cum in mod eronat s-a apreciat de catre parat la momentul initierii procedurii de înființare a noii societati comerciale de paza.
Or, potrivit principiului consacrat de art. 10 din Codul civil, precum și regulei de interpretare ubi lex non distinguit, nec nos distinguere debemus, acolo unde legea nu distinge, nici interpretul nu poate introduce distincții pe care legiuitorul nu le-a prevăzut. Prin urmare, interpretarea potrivit căreia doar o societate comercială ar putea organiza un asemenea dispecerat nu are suport normativ.
Dimpotrivă, din interpretarea sistematică a dispozițiilor Legii nr. 333/2003 și ale H.G. nr. 301/2012 rezultă că legiuitorul a urmărit tocmai posibilitatea fiecărei unități de a-și organiza propriul sistem de monitorizare, în raport cu necesitățile concrete ale activității desfășurate.
Mai mult decât atât, alin. (4) și alin. (5) ale aceluiași articol reglementează exclusiv modalitatea tehnică în care pot fi realizate anumite operațiuni privind programarea sistemelor de alarmare sau intervenția echipajelor, acestea putând fi asigurate prin intermediul unor societăți licențiate.
Aceste dispoziții nu instituie însă obligația ca titularul dispeceratului să fie o societate comercială și nici nu interzic instituțiilor publice să dețină și să opereze propriile dispecerate.
Confuzia dintre titularul dispeceratului și operatorii specializați care execută anumite activități tehnice conduce la o interpretare greșită a normei juridice și, implicit, la fundamentarea eronată a actului administrativ contestat.
În spetă, în lipsa unei dispoziții legale exprese care să interzică instituțiilor publice organizarea unui dispecerat propriu, autoritatea publică nu putea transforma o simplă interpretare administrativă într-o premisă determinantă pentru înființarea unei noi persoane juridice, rezultand cu evidenta ca paratul a s-a folosit de o interpretare proprie, subiectiva, a legii pentru a da aparenta de legalitate actului administrativ.
Mai mult, din analiza referatului de aprobare nu rezultă existența niciunui document oficial emis de Inspectoratul General al Poliției Române sau de structurile competente ale Poliției Române din care să rezulte că Direcția de Pază a Județului Constanța nu ar putea obține autorizarea ori avizarea unui dispecerat propriu.
Așadar, afirmația potrivit căreia Direcția de Pază nu ar fi putut obține autorizarea unui dispecerat propriu nu este susținută de niciun act administrativ emis de o autoritate competentă, de niciun punct de vedere oficial și de nicio interpretare obligatorie a dispozițiilor legale aplicabile, rămânând astfel o simplă susținere a inițiatorului, nefundamentată juridic.
În consecință, întreaga construcție argumentativă a referatului de aprobare este întemeiată exclusiv pe o prezumție administrativă, iar nu pe o imposibilitate juridică demonstrată.
În dreptul administrativ, existența unei simple opinii sau interpretări nu poate constitui fundament suficient pentru adoptarea unui act administrativ cu impact patrimonial major asupra bugetului public.
Conform principiului legalității consacrat de art. 1 alin. (5) din Constituția României și de art. 6 din Codul administrativ, orice măsură administrativă trebuie să se întemeieze pe dispoziții legale clare și pe o verificare obiectivă a situației de fapt.
Mai mult, chiar presupunând, prin absurd, că ar fi existat dificultăți în procedura de autorizare a unui dispecerat, această împrejurare nu putea justifica, prin ea însăși, înființarea unei societăți comerciale noi, fără ca autoritatea deliberativă să analizeze toate soluțiile juridice și administrative alternative, mai ales in contextul in care in cuprinsul actului administrativ sau a actelor de infiintare a noii societati, nu se mentioneza faptul ca activitatea acestei noi societati va fi limitata doar la activitatile de “dispecerat” ci, din cuprinsul actului constitutiv al societatii nou infiintate, rezulta, fără putință de tăgada că acesta va desfasura activitați de “ investigații și servicii private de protecție”.	
Rezultă cu evidență că înainte de a decide constituirea unei societăți pe acțiuni finanțate din fonduri publice, Consiliul Județean avea obligația de a analiza dacă obiectivul urmărit putea fi realizat prin reorganizarea Direcției de Pază a Județului Constanța, prin completarea structurii existente, prin colaborarea cu operatorii licențiați sau prin alte măsuri administrative mai puțin costisitoare.
Nicio astfel de analiză nu rezultă din documentația care a stat la baza adoptării Hotărârii nr. 76/2026.
[bookmark: bookmark23][bookmark: bookmark41]În aceste condiții, se constată că unul dintre argumentele esențiale care au determinat adoptarea actului administrativ este construit pe o interpretare juridică lipsită de suport normativ și pe o premisă factuală nedovedită, împrejurare ce afectează însăși legalitatea și temeinicia hotărârii adoptate.
12. Lipsa studiului de oportunitate și a analizei economico-financiare și încălcarea principiilor legalității, eficienței utilizării fondurilor publice și bunei administrări
Unul dintre principiile fundamentale care guvernează activitatea administrației publice îl constituie obligația autorităților deliberative de a adopta măsuri administrative numai după evaluarea completă a consecințelor juridice, economice, financiare și sociale pe care acestea le produc asupra interesului public.
Acest principiu nu reprezintă o recomandare administrativă, ci o obligație legală derivată din ansamblul legislației care reglementează organizarea administrației publice locale și gestionarea fondurilor publice.
Astfel, potrivit art. 120 alin. (1) din Constituția României, administrația publică locală se întemeiază pe principiile descentralizării, autonomiei locale și gestionării eficiente a treburilor publice.
În același sens, art. 6 și art. 9 din O.U.G. nr. 57/2019 privind Codul administrativ consacră principiile legalității, eficienței, proporționalității și responsabilității în exercitarea competențelor autorităților administrației publice.
Aceste principii impun ca orice măsură administrativă susceptibilă să genereze cheltuieli din fonduri publice să fie precedată de o analiză obiectivă care să demonstreze că soluția propusă este justificată din punct de vedere economic, necesară și aptă să servească interesului public.
În materia finanțelor publice locale, această obligație este detaliată prin dispozițiile art. 44 alin. (1) din Legea nr. 273/2006 privind finanțele publice locale, potrivit cărora orice acțiune sau măsură care atrage cheltuieli din bugetul local trebuie să fie fundamentată prin documente care să evidențieze impactul financiar al acesteia și sursele de finanțare.
Autoritatea deliberativă nu poate decide alocarea resurselor publice pe baza unor simple estimări sau presupuneri, ci exclusiv în urma unei analize economico- financiare reale, verificabile și fundamentate pe date obiective.
Aceeași exigență rezultă și din dispozițiile Legii nr. 24/2000 privind normele de tehnică legislativă, potrivit cărora orice act normativ sau administrativ cu caracter normativ trebuie să fie însoțit de instrumente de prezentare și motivare care să explice impactul economic, social și financiar al soluției propuse.
Or, din analiza documentației care a stat la baza adoptării Hotărârii Consiliului Județean Constanța nr. 76/21.04.2026 rezultă că această obligație legală nu a fost respectată.
Documentația supusă aprobării nu este însoțită de un studiu de oportunitate care să demonstreze necesitatea înființării unei societăți comerciale distincte.
Așadar, din documentația care a fundamentat adoptarea hotărârii nu rezultă existența unui studiu comparativ între funcționarea actuală a Direcției de Pază a Județului Constanța și funcționarea viitoarei societăți comerciale, a unei analize cost- beneficiu, a unei proiecții financiare privind evoluția cheltuielilor în următorii ani, a unei analize a riscurilor, a unei evaluări privind impactul asupra patrimoniului public, a unei analize privind costurile de tranziție și nici a unei analize privind impactul fiscal al măsurii adoptate.

Cu alte cuvinte, autoritatea deliberativă nu a avut la dispoziție elementele minime necesare pentru a aprecia dacă înființarea unei noi societăți comerciale reprezintă într-adevăr soluția optimă din punct de vedere economic și administrativ.
Mai mult, în cuprinsul referatului de aprobare se afirmă că noua structură va conduce la reducerea cheltuielilor și la eficientizarea activității.
Aceste afirmații nu sunt însă susținute prin niciun calcul economic, in sensul că:
· [bookmark: bookmark42]Nu sunt prezentate costurile actuale.
· [bookmark: bookmark43]Nu sunt estimate costurile viitoare.
· [bookmark: bookmark44]Nu sunt prezentate economiile prognozate.
· [bookmark: bookmark45][bookmark: bookmark46]Nu este indicată metodologia utilizată pentru determinarea acestora.
· Nu este prezentat niciun indicator economic care să permită verificarea afirmațiilor formulate.
	Rezulta cu evidență că în  lipsa unor asemenea date, concluzia potrivit căreia noua societate va funcționa mai eficient decât Direcția de Pază a Județului Constanța, reprezintă o simplă apreciere subiectivă, iar nu rezultatul unei analize economice obiective.
Această omisiune este cu atât mai gravă cu cât Direcția de Pază a Județului Constanța desfășoară deja o activitate economică sustenabilă, finanțându-se din venituri proprii și înregistrând rezultate financiare pozitive.
Nu este suficient să se afirme că noul model organizatoric ar putea fi mai eficient.
Autoritatea publică avea obligația să demonstreze, prin date concrete și verificabile, că structura existentă nu mai poate răspunde interesului public și că toate celelalte soluții administrative au fost analizate și eliminate în mod justificat. Din documentația analizată nu rezultă că ar fi fost evaluată posibilitatea reorganizării Direcției de Pază a Județului Constanța.
De asemenea, documentația care a stat la baza adoptării hotărârii nu rezultă că autoritatea publică ar fi evaluat în mod obiectiv și comparativ soluții alternative la înființarea unei noi societăți comerciale, precum extinderea atribuțiilor Direcției de Pază a Județului Constanța, implementarea unui dispecerat în cadrul structurii existente, modernizarea infrastructurii deja funcționale ori externalizarea exclusivă a serviciilor tehnice care necesitau autorizări speciale, aspect ce confirmă inexistența unei analize reale a tuturor opțiunilor administrative disponibile înainte de adoptarea măsurii contestate.
În lipsa unei asemenea evaluări comparative, autoritatea deliberativă nu putea concluziona în mod legal că înființarea unei societăți comerciale reprezintă soluția optimă.
Prin urmare, Hotărârea Consiliului Județean nr. 76/21.04.2026 nu este rezultatul unei analize obiective a interesului public, ci al unei opțiuni administrative insuficient fundamentate, adoptate fără respectarea obligațiilor legale privind evaluarea impactului financiar și economic al măsurii propuse.
[bookmark: bookmark47]Or, în materia gestionării fondurilor publice, lipsa unei fundamentări economico-fînanciare reale nu constituie un simplu viciu de oportunitate, ci afectează însăși legalitatea actului administrativ, întrucât împiedică verificarea respectării principiilor eficienței, economicității și utilizării prudente a resurselor publice, apare ca fiind adoptată cu încălcarea obligației legale de fundamentare economico-financiară, ceea ce atrage un viciu esențial de legalitate, apt să justifice anularea sa de către instanța de contencios administrativ.
13. Totodată un alt motiv de nelegalitate a actului administrativ rezultă din inexistența unei necesități economice reale pentru înființarea societății „PAZĂ JUDEȚEANĂ CONSTANȚA S.A.”. 
Din analiza situației economico-financiare a Direcției de Pază a Județului Constanța rezultă că una dintre premisele esențiale care au fundamentat adoptarea Hotărârii Consiliului Județean nr. 76/21.04.2026 este infirmată chiar de realitatea economică a instituției.
Contrar susținerilor din referatul de aprobare, Direcția de Pază a Județului Constanța nu reprezintă o structură ineficientă, deficitară ori incapabilă să își îndeplinească atribuțiile legale, ci, dimpotrivă, constituie o instituție publică stabilă din punct de vedere financiar, care își desfășoară activitatea în condiții de echilibru bugetar și generează excedent din activitatea proprie.
Datele oficiale existente la nivelul instituției demonstrează că, în perioada ianuarie - mai 2026, Direcția de Pază a Județului Constanța a realizat venituri totale în cuantum de 10.252.295,48 lei, în timp ce cheltuielile totale au fost de 9.870.566,68 lei, rezultând un excedent financiar (profit) în cuantum de 381.728,80 lei, obținut în numai cinci luni de activitate.
Acest rezultat financiar nu reprezintă o situație conjuncturală, ci reflectă funcționarea unei structuri administrative capabile să își acopere integral cheltuielile din venituri proprii și să genereze surplus financiar fără aport suplimentar din bugetul județean.
În același timp, analiza evoluției veniturilor evidențiază o tendință ascendentă a activității desfășurate. Astfel, încasările lunare au înregistrat o creștere constantă, ceea ce demonstrează existența unei activități economice stabile și a unui portofoliu consolidat de beneficiari ai serviciilor prestate.
Totodată, Direcția de Pază a Județului Constanța gestionează în prezent o infrastructură operațională complet funcțională, constând în personal calificat, mijloace auto, echipamente tehnice, sisteme informatice, contracte de mentenanță și monitorizare, relații contractuale aflate în derulare și o organizare administrativă adaptată cerințelor serviciului public prestat.
Această infrastructură a fost constituită progresiv de-a lungul mai multor ani și reprezintă rezultatul unor investiții succesive realizate din fonduri publice.
Cu toate acestea, documentația care a fundamentat Hotărârea Consiliului Județean nr. 76/2026 nu conține nicio analiză din care să rezulte că această infrastructură ar fi devenit ineficientă, depășită tehnic sau incapabilă să răspundă cerințelor actuale ale serviciului public.
Cu alte cuvinte, documentația care a fundamentat adoptarea hotărârii nu este însoțită de un audit tehnic, un audit organizational, o expertiză independentă, un raport de evaluare instituțională ori de indicatori obiectivi de performanță care să demonstreze existența unor deficiențe structurale de natură să justifice desființarea sau înlocuirea actualei forme de organizare, în lipsa unor asemenea elemente obiective, concluzia potrivit căreia înființarea unei societăți comerciale reprezintă soluția optimă nu poate fi primită.
Urmează asfel a se avea în vedere că, înființarea unei noi societăți comerciale presupune, în mod inevitabil, costuri suplimentare generate de constituirea unei noi persoane juridice, organizarea unei noi structuri administrative, desemnarea organelor de conducere, implementarea mecanismelor de guvernanță corporativă, organizarea evidenței contabile distincte, desfășurarea activităților de audit și control financiar, precum și asumarea tuturor obligațiilor fiscale specifice unei societăți comerciale.
Prin urmare, orice decizie de înlocuire a unei instituții publice funcționale trebuie să fie precedată de demonstrarea faptului că beneficiile economice rezultate din reorganizare depășesc costurile generate de această transformare.
În lipsa unei asemenea demonstrații, măsura adoptată apare ca fiind contrară principiului utilizării eficiente a fondurilor publice.
Mai mult, documentația care a stat la baza adoptării Hotărârii nr. 76/2026 nu conține nicio comparație între costurile actuale ale Direcției de Pază a Județului Constanța și costurile estimate ale societății nou-înființate.
	Nicăieri în documentația care a stat la baza adoptării Hotărârii nr. 76/21.04.2026 nu se demonstrează, prin indicatori de performanță, analize economice sau studii de impact, că înființarea societății PAZĂ JUDEȚEANĂ CONSTANȚA S.A. va conduce la prestarea acelorași servicii la un cost inferior, la reducerea timpilor de intervenție, la creșterea nivelului de securitate a obiectivelor păzite, la majorarea veniturilor ori la diminuarea costurilor suportate de beneficiarii serviciului public.
Or, în lipsa unor asemenea elemente obiective, concluzia potrivit căreia noua formă de organizare este mai eficientă decât structura existentă rămâne la nivelul unei simple afirmații declarative, nefundamentate prin date economice, financiare ori tehnice verificabile și nu constituie rezultatul unei analize obiective și riguroase, astfel cum impun exigențele de legalitate aplicabile adoptării actelor administrative cu impact asupra patrimoniului public.
Mai mult decât atât, existența unui excedent financiar constant al Direcției de Pază a Județului Constanța conduce la concluzia că actuala structură instituțională nu numai că este funcțională, ci generează valoare economică în beneficiul autorității publice. în aceste condiții, desființarea unei structuri profitabile și înlocuirea acesteia cu o entitate nou înființată, ale cărei costuri reale nu au fost evaluate și ale cărei beneficii nu au fost demonstrate, apare ca o măsură disproporționată și insuficient fundamentată. 
14. Sub un alt aspect nelegalitatea actului administrativ urmează a fi constatată și în raport de încălcarea principiilor economicității, eficienței și utilizării prudente a fondurilor publice
	În conformitate cu principiile consacrate de art. 138 alin. (4) si alin (5) din Constituția României, precum și de Legea nr. 273/2006 privind finanțele publice locale, administrarea fondurilor publice trebuie realizată cu respectarea criteriilor de legalitate, economicitate, eficiență și eficacitate, orice cheltuială publică trebuind să fie justificată prin existența unui beneficiu concret și demonstrabil pentru colectivitatea locală.
	Or, din analiza actelor care au stat la baza adoptarii H.C.J. nr. 76/21.04.2026 nu rezulta ca, prealabil adoptarii actului administrativ in discuție s-a realizat o analiză asupra impactului financiar asupra bugetului Consiliului Județean Constanța, în condițiile în care potrivit actului constitutiv al societății nou înființate, se arată că “mijloacele financiare ale Societății sunt alcătuite din fondurile constituite la înființarea Societății de către Acționar”
Pe de alta parte, un aspect esențial, omis în totalitate din documentația care a fundamentat adoptarea Hotărârii Consiliului Județean nr. 76/21.04.2026, îl reprezintă impactul fiscal generat de schimbarea formei de organizare a prestatorului serviciului public de pază.
	Astfel, arătăm faptul că în prezent, Direcția de Pază a Județului Constanța funcționează ca instituție publică și desfășoară activitatea în regimul fiscal propriu acestei forme de organizare, neavând calitatea de persoană înregistrată în scopuri de TVA pentru serviciile prestate în cadrul organizării serviciului public, astfel serviciile prestate de instituție cu preponderență (aproape 90%) în folosul altor instituții publice (muzee, școli, etc) nu au adaugat TVA, instituțiile publice beneficiare ale serviciului prestat de Direcția de Pază a Județului Constanța, achitând pretul acestor servicii fara TVA, în condițiile în care ope legis aceste deopotriva nu sunt supuse regimului TVA.
	În schimb, societatea PAZĂ JUDEȚEANĂ CONSTANȚA S.A. a fost constituită încă de la înființare ca persoană impozabilă înregistrată în scopuri de TVA, fiind supusă integral regimului fiscal prevăzut de Legea nr. 227/2015 privind Codul fiscal.
Această modificare produce efecte economice directe asupra costului serviciilor de pază ce urmează a fi contractate de autoritățile și instituțiile publice din subordinea Consiliului Județean Constanța, în condițiile în care instituțiile publice beneficiare ale serviciilor de paza ce vor fi prestate de catre societatea nou-înființată nefiind înscrise in scopuri TVA, nu vor putea deduce acesta taxa, ceea ce, în mod evident va genera sporirea costurilor cu serviciile de baza în proropriile bugete ale institutiilor publice beneficiare ale serviciilor de paza (veiturile acestor instututii fiind furnizate tot din fonduri publice) .
	În concret, serviciile care în prezent sunt prestate de Direcția de Pază a Județului Constanța, fără aplicarea taxei pe valoarea adăugată vor fi prestate, prin intermediul societății comerciale nou înființate, în regim de TVA, ceea ce conduce la majorarea valorii facturilor emise către beneficiarii publici, în condițiile legislației fiscale aplicabile, în lipsa unei analize economico-financiare, autoritatea deliberativă nu a fost informată cu privire la impactul anual al aplicării TVA asupra valorii contractelor existente, la valoarea suplimentară ce va trebui suportată din bugetul județean și din bugetele celorlalte instituții publice beneficiare precum si dacă această creștere a cheltuielilor este compensată prin economii reale rezultate din noua formă de organizare.
	Mai mult, din documentația care a însoțit proiectul de hotărâre nu rezultă că inițiatorul ar fi prezentat consilierilor județeni un calcul comparativ între costul actual al serviciului prestat de Direcția de Pază și costul aceluiași serviciu prestat de societatea pe acțiuni înregistrată în scopuri de TVA.
Această omisiune este deosebit de gravă, întrucât privește unul dintre elementele esențiale care influențează cheltuirea fondurilor publice.
	Dimpotrivă, autoritatea inițiatoare s-a limitat la formularea unor afirmații generale privind pretinsa efîcientizare a activității, fără a evalua costurile suplimentare pe care noua structură juridică le va genera în mod inevitabil.
	Or, printr-o simpla analiza a continutului actului constitutiv al societatii nou înfințate rezultă creșterea cheltuielilor administrative înființarea unei societăți pe acțiuni presupune, în mod inevitabil, constituirea unor structuri de conducere și control inexistente în actuala organizare instituțională.
	In acest sens, vor aparea cheltuieli suplimentare aferente remunerarii membrilor Consiliului de Administrație; directorilor și personalului administrativ; auditului financiar; controlului intern managerial; serviciilor juridice și contabile specifice unei societăți comerciale. 
	Deopotriva vor apărea cheltuieli suplimentare, inexistente în noua formă de organizare a Direcției de Paza a Județului Constanța, legate de oblihgțiile privind guvernanța corporativă, în condițiile O.U.G. nr. 109/2011 privind guvernanța corporativă a întreprinderilor publice; costuri legate de convocarea și desfășurarea adunărilor generale.
15. [bookmark: bookmark91]Totodata nelegalitatea actului administrativ contestat rezulta din caracterul aparent al reorganizării câtă vreme nu există o justificare obiectiăe privind desființarea structurii existente si înființarea unei noi entități juridice
	În cuprinsul Referatului de aprobare care a fundamentat adoptarea Hotărârii Consiliului Județean Constanța nr. 76/21.04.2026, inițiatorul justifică înființarea societății PAZĂ JUDEȚEANĂ CONSTANȚA S.A. prin necesitatea reorganizării serviciului public de pază și a eficientizării modului de desfășurare a activității.
	Fară a se menționa expresiss verbis, în realitate prin actul administrativ contestat se tinde la desfințarea Direcției de Pază a Județului Constanța.
	În dreptul administrativ, reorganizarea unei instituții publice reprezintă un instrument legal prin care autoritatea urmărește îmbunătățirea funcționării unui serviciu public, fără afectarea nejustificată a continuității acestuia și cu respectarea principiilor legalității, proporționalității și interesului public.
Noțiunea de reorganizare presupune, în mod firesc, existența unei continuități funcționale între structura existentă și cea nou creată, astfel încât modificările organizatorice să fie justificate de necesitatea optimizării activității și nu de înlocuirea unei structuri funcționale cu o alta, fără demonstrarea unui beneficiu concret.
	Or, analiza documentației care a fundamentat Hotărârea Consiliului Județean Constanța nr. 76/2026 nu relevă existența unei asemenea demonstrații.
	Nu rezultă că autoritatea publică ar fi analizat posibilitatea reorganizării Direcției de Pază a Județului Constanța prin modificarea organigramei, extinderea atribuțiilor sau dezvoltarea infrastructurii existente și că ar fi fost evaluată oportunitatea modernizării structurii actuale înainte de a se opta pentru constituirea unei societăți comerciale distincte.
	Totodata, nu rezultă că ar fi fost prezentată o analiză privind modalitatea în care personalul existent urmează să fie integrat în noua structură, astfel încât experiența profesională acumulată și continuitatea serviciului public să fie valorificate.
	Dimpotrivă, documentele existente indică faptul că noua societate urmează să funcționeze ca o persoană juridică distinctă, cu organe proprii de conducere, cu un regim juridic diferit și cu reguli proprii de organizare și funcționare.
	Rezultă , așadar, cu evidență că în realitate, măsura adoptată reprezintă nu reprezintă o reorganizare a serviciului public ci constituirea unei structuri noi, paralele, care va desfășura activități identice cu cele prestate în prezent de Direcția de Pază a Județului Constanța, cu încalcarea principiului concurenței loiale.
[bookmark: bookmark92][bookmark: bookmark93][bookmark: bookmark94][bookmark: bookmark95][bookmark: bookmark96][bookmark: bookmark97]	Astfel, documentația supusă aprobării nu stabilește în mod clar: care sunt atribuțiile ce vor fî exercitate exclusiv de noua societate; care sunt atribuțiile ce vor rămâne în competența Direcției de Pază a Județului Constanța; care este calendarul reorganizării; care este regimul juridic al contractelor aflate în derulare;care este modalitatea de valorificare a patrimoniului existent; care este modalitatea de preluare a resurselor materiale și umane.
	Absența acestor elemente esențiale împiedică verificarea caracterului real al reorganizării și a efectelor concrete pe care aceasta le produce asupra serviciului public.
	Mai mult, potrivit art. 15 din O.U.G. nr. 57/2019 privind Codul administrativ, autoritățile administrației publice au obligația de a acționa cu respectarea principiului proporționalității, alegând acea măsură care este aptă să atingă scopul urmărit cu afectarea minimă a intereselor legitime și cu utilizarea eficientă a resurselor publice.
	Or, în lipsa unei demonstrații că reorganizarea nu putea fi realizată în cadrul Direcției de Pază a Județului Constanța, constituirea unei noi societăți comerciale apare ca o măsură excesivă în raport cu scopul declarat de inițiator.
	În același timp, această modalitate de acțiune ridică serioase semne de întrebare asupra respectării interdicției excesului de putere, consacrată de art. 2 alin.(1) lit. n) din Legea nr. 554/2004 a contenciosului administrativ, care definește excesul de putere ca exercitarea dreptului de apreciere al autorităților publice prin încălcarea limitelor competenței prevăzute de lege ori prin afectarea drepturilor și intereselor legitime ale persoanelor.
	În măsura în care reorganizarea este utilizată pentru a crea o structură juridică nouă, fără demonstrarea unei necesități obiective și fără analiza alternativelor mai puțin costisitoare, exercitarea dreptului de apreciere administrativă riscă să depășească limitele stabilite de lege.
În aceste condiții, Hotărârea Consiliului Județean Constanța nr. 76/21.04.2026 nu permite concluzia că măsura adoptată reprezintă rezultatul unei reorganizări reale și fundamentate a serviciului public, ci relevă existența unor deficiențe semnificative de motivare și de fundamentare, de natură să justifice reanalizarea legalității și oportunității actului administrativ înainte de continuarea procesului de operaționalizare a societății nou înființate.
16. Nu în ultimul rând nelegalitatea actului administrativ rezultă din încălcarea principiului proporționalității prin adoptarea unei măsuri excesive, în absența unei evaluări reale a soluțiilor administrative alternative
	Un principiu fundamental al dreptului administrativ este acela al proporționalității, potrivit căruia orice măsură adoptată de autoritatea publică trebuie să fie necesară, adecvată scopului urmărit și să reprezinte soluția care afectează în cea mai mică măsură interesul public și patrimoniul public.
	Acest principiu este consacrat de art. 9 din O.U.G. nr. 57/2019 privind Codul administrativ, care impune autorităților administrației publice obligația de a acționa în limitele competenței conferite de lege, cu respectarea drepturilor și intereselor legitime, precum și cu utilizarea unor măsuri proporționale cu scopul urmărit.
	Principiul proporționalitații este constant aplicat și în jurisprudența Curții de Justiție a Uniunii Europene, în sensul că autoritatea publică trebuie să demonstreze că măsura aleasă este aptă să atingă scopul urmărit și că nu există alte măsuri mai puțin restrictive sau mai puțin împovărătoare prin care același obiectiv ar putea fi realizat.
	Raportând aceste principii la situația de față, rezultă că scopul declarat al inițiatorului Hotărârii Consiliului Județean Constanța nr. 76/21.04.2026 îl reprezintă efîcientizarea activității de pază și dezvoltarea serviciilor prin înființarea unui dispecerat modern de monitorizare.
	Cu toate acestea, documentația care a fundamentat proiectul de hotărâre nu demonstrează în niciun moment că acest obiectiv nu putea fi realizat prin măsuri organizatorice adoptate în cadrul Direcției de Pază a Județului Constanța, instituție care funcționează deja, dispune de personal calificat, de infrastructură proprie, de experiență în prestarea serviciului public și de resurse financiare suficiente pentru susținerea activității curente.
[bookmark: bookmark112][bookmark: bookmark113][bookmark: bookmark114][bookmark: bookmark115][bookmark: bookmark116][bookmark: bookmark117]Nu rezultă că autoritatea inițiatoare ar fi analizat, în mod efectiv, alternative precum: reorganizarea Direcției de Pază prin modificarea organigramei, extinderea atribuțiilor instituției existente, înființarea unui dispecerat propriu în cadrul Direcției, în condițiile permise de art. 90 din H.G. nr. 301/2012; achiziționarea echipamentelor necesare modernizării infrastructurii existente, obținerea autorizațiilor și avizelor prevăzute de legislația specială, dezvoltarea graduală a serviciului public prin utilizarea structurii deja existente.
	Dimpotrivă, autoritatea publică a optat direct pentru cea mai radicală soluție posibilă, respectiv constituirea unei noi societăți comerciale pe acțiuni, cu personalitate juridică distinctă, organe proprii de conducere, regim fiscal diferit și costuri administrative suplimentare, fără ca această opțiune să fie precedată de o analiză comparativă a alternativelor disponibile.
	O asemenea modalitate de acțiune contravine exigențelor principiului proporționalității, întrucât autoritatea nu justifică de ce o măsură profund intruzivă asupra organizării serviciului public era indispensabilă, în condițiile în care existau soluții administrative mai puțin costisitoare și susceptibile să conducă la atingerea aceluiași obiectiv.
	Or, atunci când scopul urmărit poate fi atins printr-o măsură mai puțin împovărătoare pentru patrimoniul public și fără constituirea unei noi entități juridice, autoritatea publică are obligația de a opta pentru acea soluție.
	Ignorarea acestei obligații transformă dreptul de apreciere al autorității într-un exercițiu arbitrar al puterii administrative, incompatibil cu exigențele statului de drept și cu principiile care guvernează activitatea administrației publice.
	Pe cale de consecință Hotărârea Consiliului Județean Constanța nr. 76/21.04.2026 apare ca fiind adoptată cu încălcarea principiului proporționalității, întrucât autoritatea nu a demonstrat că înființarea unei societăți comerciale reprezenta singura măsură aptă să atingă obiectivul declarat și nici că aceasta constituia soluția cea mai eficientă și mai puțin împovărătoare pentru interesul public și pentru bugetul județean.
	În raport de toate aceste argumente, avand in vedere continutul concret al actului administrativ contestat si al actului constitutiv al societatii nou înființate, luând în considerare inexistenta unor avize, fundamentări, proceduri prealabile adoptării actului administrativ, având în vedere costurile suplimentare ce vor fi alocate din fondurile publice,  prin raportatre la scopul evident urmarit prin adoptarea acestei hotarâri, respectiv acela al desfințării Direcției de Pază, instituție ce funcționează în condiții de legalitate și eficiență economica, apreciem ca se impune anularea actului administrativ, pentru încalcarea evidenta a dispozițiilor legale.

III. ASUPRA SUSPENDARII ACTULUI ADMINISTRATIV
a. Conditia “cazului bine justificat”
	Noțiunea de caz bine justificat a fost definită la art. 2 alin. (1) lit. t) din Legea nr. 554/2004, ca fiind acele împrejurări legate de starea de fapt și de drept care sunt de natură să creeze îndoială serioasă în privința legalității actului administrative. In jurisprudența sa constantă, secția de contencios administrativ și fiscal a instanței supreme a stabilit că, pentru conturarea cazului temeinic justificat care să impună suspendarea unui act administrativ, instanța nu trebuie să procedeze la analizarea criticilor de nelegalitate pe care se întemeiază însăși cererea de anulare a actului administrativ, ci trebuie să-și limiteze verificarea doar la acele împrejurări vădite de fapt și/sau de drept care au capacitatea să producă o îndoială serioasă asupra prezumției de legalitate de care se bucură un act administrativ.
	În speța dedusă judecății  exista imprejurari legate de starea de fapt si de drept de natura ca creeze o indoiala serioasa cu privire la legalitatea actului administrativ contestat, urmând ca instanța să constate, pe baza unei “pipăiri sumare” a fondului cauzei că există împrejurări vădite care produc o indoială serioasă asupra prezumției de legalitate.
	Astfel, nemotivarea actului administrativ din perspectiva lipsei unei fundamentări din care se rezulte, fara echivoc scopul adoptarii actului administrativ, in conditiile in care astfel cum am aratat societatea nou înființată isi va desfasura activitatea în sediul subscrisei, are acelasi obiect de activitate ca al institutiei noastre, fără insa ca autoritatea sub autoritatea căreia functionează Directia de Paza a Judetului Constanta să adopte un act administrativ care sa reglementeze situatia juridica a institutiei.
 Lipsa dovedirii imposibilitatii reorganizarii Directiei de Pază a Județului Constanța, lipsa fundamentarii cu privire la impactul financiar asupra veniturilor publice generate de înfiintarea unei noi societati, motivarea eronata, cu încalcarea legii în sensul imposibilitătii realizarii unui dispecerat la nivelul Directiei de Pază a Județului Constanța, neanalizarea stabilitatii economice a instituției, comparativ cu lipsa unei prognoze cu privire la bugetul de venituri si  cheltuieli al noii societati înfiintate, neanalizarea situatiei personalului angajat al Directiei de Pază a Județului Constanța ca urmare a inființării noii societati comerciale, lipsa analizei impactului bugetar asupra veniturilor institutiilor publice ce beneficiau de serviciile de paza prestate de institutia noastra fara aplicarea TVA, încălcarea principiului proportionalitatii,  reprezinta imprejurari care creaza o indoiala asupra legalitatii actului administrativ, de natura sa impuna suspendarea efectelor acestuia pana la solutionarea actiunii in anulare.
	Mai mult, împrejurarea că, ulterior adoptării Hotărârii nr. 76/21.04.2026, Actul Constitutiv al societății a necesitat modificări succesive, inclusiv cele propuse spre aprobare în ședința Consiliului Județean din data de 28.07.2026, constituie un indiciu suplimentar că documentația inițială nu a fost suficient fundamentată și că proiectul nu era suficient matur pentru a produce efecte juridice și patrimoniale de asemenea amploare.
b. Asupra indeplinirii conditiei « iminentei producerii unui prejudiciu »
Potrivit art. 2 lit. ş din Legea nr. 554/2004, „paguba iminentă” este “prejudiciul material viitor şi previzibil sau, după caz, perturbarea previzibilă gravă a funcţionării unei autorităţi publice sau a unui serviciu public”.	
	Consideram că, in speta, este intrunita si conditia privitoare la necesitatea prevenirii unei pagube iminente
[bookmark: bookmark98]	Adoptarea unui act administrativ prin care se înființează o nouă persoană juridică de drept privat finanțată din fonduri publice implică, în mod inevitabil, angajarea unor resurse financiare aparținând bugetului Județului Constanța.
Potrivit art. 14 alin. (3) și art. 16 alin. (1) din Legea nr. 273/2006 privind finanțele publice locale, creditele bugetare și fondurile publice trebuie utilizate exclusiv potrivit destinației aprobate și cu respectarea principiilor economicității, eficienței și eficacității.
	În același sens, Legea nr. 94/1992 privind organizarea și funcționarea Curții de Conturi consacră obligația tuturor autorităților publice de a administra patrimoniul și fondurile publice în condiții de legalitate, regularitate, economicitate, eficiență și eficacitate, acestea reprezentând criterii esențiale în evaluarea modului de gestionare a banului public.
	Or, în cauza de față, documentația care a fundamentat Hotărârea Consiliului Județean Constanța nr. 76/21.04.2026 nu conține o analiză obiectivă din care să rezulte că înființarea societății comerciale conduce la diminuarea cheltuielilor publice sau la creșterea eficienței serviciului public de pază.
	Dimpotrivă, datele economice existente relevă că Direcția de Pază funcționează în prezent în condiții de echilibru financiar, realizează venituri proprii, își acoperă cheltuielile de funcționare și înregistrează excedent bugetar, fără a necesita subvenționarea activității din bugetul județului.
	În schimb, constituirea unei societăți comerciale presupune, pe lângă capitalul social inițial, asumarea unor costuri administrative suplimentare, aferente funcționării organelor de conducere, guvernanței corporative, auditului financiar, raportărilor obligatorii, organizării administrative și celorlalte obligații specifice unei societăți pe acțiuni.
	În jurisprudența constantă a instanțelor de contencios administrativ s-a reținut că autoritățile publice sunt ținute să adopte măsuri întemeiate pe o fundamentare completă și verificabilă, iar lipsa unei analize reale a consecințelor economice poate constitui un viciu de legalitate al actului administrativ.
	Adoptarea unei hotărâri a consiliului județean prin care se înființează o societate comercială cu capital integral public reprezintă una dintre cele mai importante decizii pe care autoritatea deliberativă le poate adopta, întrucât aceasta produce efecte juridice, patrimoniale și bugetare de lungă durată.
	Or, suspendarea efectelor actului administrativ dedus judecătii, care are ca scop, în mod evident prevenirea unui prejudiciu viitor in bugetul autoritatilor publice, cu impact major in privinta finantelor publice.
	Nu în ultimul rând, analiza îndeplinirii condiției iminenței producerii unui prejudiciu urmeza a fi realizată și prin raportare la teza finală a dispozițiilor art. 2 lit ș din Legea nr. 554/2004, rezultând cu evidență ca menținerea efectelor actului administrativ contestat va genera destabilizarea serviciului public de pază realizat de instututia noastra în folosul beneficiarilor instituții publice, servicii care se realizeza în baza unor contracte valabile, aflate în derulare și cu privire la care, prin actul administrativ contestat nu s-a decis în niciun fel, extistand astfel riscul ca mentinerea efectelor actului administrativ și funcționarea paralelă a unei societați comerciale de pază cu actionar unic Consiliul Judetean, institutie în subordinea careia funcționeza și Direcția de Pază a Județului Constanța să provoace inconsecvențe in realizarea acestui serviciu public, cu consecinte evidente nu numai în ceea ce priveste instituția noastră, ci si in ceea ce privește beneficiarii acestor servicii, instituții publice. 
[bookmark: bookmark111][bookmark: bookmark118]	Potrivit principiilor generale ale dreptului administrativ, autoritățile publice nu au doar obligația de a adopta acte administrative legale, ci și obligația de a preveni producerea unor efecte juridice și patrimoniale care, ulterior, ar putea fi dificil sau imposibil de înlăturat în situația constatării nelegalității actului administrativ care le-a generat.
Această exigență este expresia principiului statului de drept și a principiului legalității consacrate de art. 1 alin. (3) și alin. (5) din Constituția României, fiind dezvoltată în legislația administrativă și în jurisprudența instanțelor de contencios administrativ, care impun autorităților publice obligația de a adopta acte temeinic fundamentate și conforme cu legea.
În cauza de față, Hotărârea Consiliului Județean Constanța nr. 76/21.04.2026 nu și-a epuizat efectele juridice, fiind urmată de adoptarea unor acte succesive privind modificarea Actului Constitutiv al societății și de continuarea procedurilor necesare operaționalizării acesteia.
[bookmark: bookmark119][bookmark: bookmark120][bookmark: bookmark121][bookmark: bookmark122][bookmark: bookmark123][bookmark: bookmark124][bookmark: bookmark125][bookmark: bookmark126][bookmark: bookmark127]În măsura în care aceste demersuri vor continua, autoritatea publică va genera o serie de efecte juridice și patrimoniale cu caracter succesiv, între care: numirea definitivă a organelor de conducere ale societății; angajarea de personal; încheierea unor contracte individuale de muncă; încheierea de contracte comerciale și administrative; achiziționarea de bunuri și servicii;angajarea de noi obligații financiare în sarcina societății; efectuarea de investiții din fonduri publice; transferul unor active, resurse materiale sau financiare;reorganizarea relațiilor contractuale existente cu beneficiarii serviciului public de pază.
	Toate aceste operațiuni presupun utilizarea unor resurse financiare publice și produc efecte juridice autonome, care pot deveni dificil de înlăturat în ipoteza în care Hotărârea Consiliului Județean nr. 76/21.04.2026 nu va fi suspendata.
	Mai mult, în lipsa clarificării legalității actului administrativ, continuarea operaționalizării societății este susceptibilă să genereze:
· [bookmark: bookmark128]litigii privind raporturile de muncă;
· [bookmark: bookmark129]litigii comerciale;
· [bookmark: bookmark130]litigii privind executarea contractelor încheiate de societate;
· [bookmark: bookmark131]dificultăți privind readucerea patrimoniului public la situația anterioară;
· [bookmark: bookmark132]costuri suplimentare suportate din bugetul Județului Constanța;
· [bookmark: bookmark133]eventuale obligații de despăgubire în sarcina autorității publice.
Aceste consecințe sunt cu atât mai relevante cu cât documentația care a fundamentat Hotărârea Consiliului Județean Constanța nr. 76/2026 prezintă, astfel cum s-a arătat în capitolele anterioare, serioase deficiențe de fundamentare juridică, economică și administrativă.
	În jurisprudența instanțelor de contencios administrativ s-a statuat în mod constant că administrația publică are obligația de a evita producerea unor situații juridice complexe întemeiate pe acte administrative a căror legalitate este serios contestată, întrucât principiul securității raporturilor juridice nu protejează consolidarea unor efecte rezultate din acte afectate de vicii de legalitate.
În aceeași ordine de idei, Curtea Constituțională a reținut în mod constant că principiul legalității consacrat de art. 1 alin. (5) din Constituție impune tuturor autorităților publice obligația de a adopta măsuri conforme cu legea și de a preveni perpetuarea unor situații juridice întemeiate pe acte administrative nelegale.
În raport de toate aceste considerente, apreciem că se impune suspendarea efectelor actului administrativ pana la solutionarea definitiva a actiunii in anulare.
Fata de toate aceste considerente solicitam admiterea actiunii astfel cum a fost formulata.
	In drept, Legea nr. 554/2004, O.U.G.57/2019 - Codul Administrativ, O.G. 109/2011, Constitutia Romaniei, Legea 273/2003, Legea nr 333/2003, HG 301/2012. 
	Solicităm judecarea cauzei în lipsă, în situația imposibilității prezentării la termenul stabilit.
În probatoriu, solicitam încuviintarea probei cu înscrisuri, solicitând obligarea pârâtului la depunerea documentatiei care a stat la baza emiterii actului administrativ.

